CELEX: 32018D1701
Language: bg
Date: 2018-11-07 00:00:00
Title: Решение (ЕС) 2018/1701 на Комисията от 7 ноември 2018 година относно предложената гражданска инициатива, озаглавена „Задължително етикетиране на храните като подходящи за невегетарианци/вегетарианци/вегани“ (нотифицирано под номер С(2018) 7300)

13.11.2018   
               
               
                  BG
               
               
                  Официален вестник на Европейския съюз
               
               
                  L 285/80
               
            
         РЕШЕНИЕ (ЕС) 2018/1701 НА КОМИСИЯТА
         от 7 ноември 2018 година
         относно предложената гражданска инициатива, озаглавена „Задължително етикетиране на храните като подходящи за невегетарианци/вегетарианци/вегани“
         
            
               (нотифицирано под номер С(2018) 7300)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Предметът на предложената гражданска инициатива, озаглавена „Задължително етикетиране на храните като подходящи за невегетарианци/вегетарианци/вегани“, се отнася до следното: „Етикетиране на храните за вегетарианци/вегани“.
                  
               
                     (2)
                  
                  
                     Целите на предложената гражданска инициатива се отнасят до следното: „Вегетарианците и веганите в целия ЕС се затрудняват да намерят подходящи храни. Трябва да четем списъка на съставките на всеки хранителен продукт, за да преценим дали е годен за покупка, като сме особено бдителни по отношение на неясните съставки, които могат да са както от растителен, така и от животински произход. Тази ситуация допълнително се усложнява от факта, че в ЕС се ползват различни езикови формулировки. Затова предлагаме закони, които задължават да се използва 1 от 3 прости изображения върху етикетите на всички хранителни продукти: за невегетарианци, за вегетарианци или за вегани при всички етикети за храните.“
                  
               
                     (3)
                  
                  
                     С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (4)
                  
                  
                     За тази цел процедурите и условията, необходими за представяне на гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (5)
                  
                  
                     С цел прилагане на Договорите е възможно да се приеме правен акт на Съюза за сближаване на законовите, подзаконовите или административните разпоредби на държавите членки, които имат за цел създаването или функционирането на вътрешния пазар, въз основа на член 114 от Договора за функционирането на Европейския съюз (ДФЕС).
                  
               
                     (6)
                  
                  
                     По тези причини предложената гражданска инициатива не попада по очевиден начин извън обхвата на правомощията на Комисията да представи предложение за правен акт на Съюза за целите на прилагането на Договорите в съответствие с член 4, параграф 2, буква б) от Регламента.
                  
               
                     (7)
                  
                  
                     Освен това гражданският комитет е образуван и лицата за контакт са определени в съответствие с член 3, параграф 2 от Регламента и предложената гражданска инициатива не е явно в злоупотреба, несериозна или злонамерена, нито е в явно противоречие с ценностите на Съюза, установени в член 2 от ДЕС.
                  
               
                     (8)
                  
                  
                     Поради това предложената гражданска инициатива, озаглавена „Задължително етикетиране на храните като подходящи за невегетарианци/вегетарианци/вегани“ следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Предложената гражданска инициатива, озаглавена „Задължително етикетиране на храните като подходящи за невегетарианци/вегетарианци/вегани“ се регистрира.
         
         
            Член 2
            Настоящото решение влиза в сила на 12 ноември 2018 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива, озаглавена „Задължително етикетиране на храните като подходящи за невегетарианци/вегетарианци/вегани“, представлявани от г-жа Madeleina KAY и г-жа Stefania DELPRETE в качеството им на лица за контакт.
         
         
            Съставено в Брюксел на 7 ноември 2018 година.
            
               
                  За Комисията
               
               Frans TIMMERMANS
               
                  Първи заместник-председател
               
            
         
         
            (1)  ОВ L 65, 11.3.2011 г., стр. 1.